BEM รูดเกือบ 3% เซ่น “รมว.คมนาคม” เล็งหั่นค่ารถไฟฟ้าเหลือ 15 บ. ตลอดสาย
BEM รูดเกือบ 3% เซ่น "รมว.คมนาคม" เล็งหั่นค่ารถไฟฟ้าเหลือ 15 บ. ตลอดสาย ล่าสุดอยู่ที่ 10.70 บาท ลบ 0.30 บาท หรือ 2.73% มูลค่าซื้อขาย 242.37 ล้านบาท
BBEM รูดเกือบ 3% เซ่น "รมว.คมนาคม" เล็งหั่นค่ารถไฟฟ้าเหลือ 15 บ. ตลอดสาย ล่าสุดอยู่ที่ 10.70 บาท ลบ 0.30 บาท หรือ 2.73% มูลค่าซื้อขาย 242.37 ล้านบาท
22 ก.ค. 2562

ผู้สื่อข่าวรายงานว่า ราคาหุ้น บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ล่าสุด ณ เวลา 11.27 น. อยู่ที่ 10.70 บาท ลบ 0.30 บาท หรือ 2.73% สูงสุดที่ 10.90 บาท ต่ำสุดที่ 10.70 บาท ด้วยมูลค่าซื้อขาย 242.37 ล้านบาท

โดย บล.เคทีบี (ประเทศไทย) ระบุในบทวิเคราะห์ว่า จากการรายงานข่าว รัฐมนตรีว่าการกระทรวงคมนาคม ผลักดันนโยบายเตรียมหั่นค่าโดยสารขนส่งสาธารณะทุกระบบ หวังช่วยลดค่าครองชีพประชาชน เล็งเสนอนั่ง “รถไฟฟ้า” 15 บาทตลอดสาย พร้อมลดราคาค่าขึ้น “ทางด่วน” ยืนยันเกิดแน่ภายในปี 2562 ระบุ ลุยศึกษาช่วยคนทุกกลุ่ม ทั้งรวยทั้งมีรายได้น้อย
ทั้งนี้จากกรณีดังกล่าว บล.เคทีบี (ประเทศไทย) มีมุมมองเป็นลบระยะสั้น อย่างไรก็ตาม การลดค่ารถไฟฟ้าทางปฏิบัติทำได้ยาก เนื่องจากติดสัญญาที่ภาครัฐทำกับเอกชนผู้รับสัมปทานและภาครัฐอาจจะถูกฟ้องร้องเพิ่มเติมอีกในภายหลัง รวมถึงโครงการต่างๆ ในอนาคตจะมีความเป็นไปได้และผลตอบแทนลดลงไม่จูงใจเอกชนที่จะลงทุนอาจจะทำให้โครงการต่างๆ ล่าช้าออกไป
โดยค่ารถไฟฟ้าปัจจุบันเฉลี่ยอยู่ที่ 26 บาท การจะลดค่ารถไฟฟ้า รัฐจึงจะต้องอุดหนุนเงินอย่างมากเพื่อไม่ให้เสียหายต่อผู้ประกอบการที่รัฐทำสัญญาไปแล้ว ทั้งนี้มองว่าอาจจะเกิด Sentiment ลบระยะสั้น แต่คาดว่ารัฐจะต้องทำการอุดหนุนผู้ประกอบการเพื่อไม่ให้ผิดสัญญา จึงยังคงแนะนำ “ซื้อ” BEM ราคาเป้าหมายเป็น 12.10 บาท อิง DCF (WACC 5%, Terminal Growth 1.5%)
 